LIETUVOS RESPUBLIKOS

EKONOMIKOS KOMITETAS

PAGRINDINIO KOMITETO IŠVADA

DĖL LIETUVOS RESPUBLIKOS KELIŲ TRANSPORTO KODEKSO 8, 83 STRAIPSNIŲ IR PRIEDO PAKEITIMO
ĮSTATYMO PROJEKTO XIVP-2917

2023-09-27 Nr. 108-P-43

Vilnius

1. Komiteto posėdyje (nuotoliniu būdu) dalyvavo: komiteto pirmininkas K.Starkevičius; komiteto pirmininko pavaduotojas G.Paluckas; komiteto nariai: A.Bagdonas, V.Fiodorovas, A.Kupčinskas, D.Labanavičius, L.Mogenienė, I.Pakarklytė, J.Pinskus, P.Saudargas, M.Skritulskas. Komiteto biuro: vedėja R.Petkūnienė; patarėjai: D. Šaltmeris, R. Duburaitė, R.Danė, L. Jasiukėnienė, I. Jurkšuvienė; padėjėja Z. Jodkonienė. Kviestieji asmenys: susisiekimo viceministras J. Skačkauskas, Susisiekimo ministerijos Kelių ir oro transporto politikos grupės patarėjas G.Aliksandravičius.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę
1	Seimo kanceliarijos Teisės departamentas, 2023-06-19	1	2	1. Projekto 1 straipsnio 2 dalimi Kelių transporto kodekso (toliau – keičiamas kodeksas) 8 straipsnio 7 dalies 3 punkte siūloma nustatyti sąlygą, kad šio straipsnio 2 dalies 2 ir 3 punktuose nurodytą galiojančią licenciją turintis vežėjas gali naudoti krovinines transporto priemones, kurias jis išsinuomoja iš kitų Europos Sąjungos valstybių narių teritorijose įsisteigusių įmonių, su sąlyga, kad „per visą nuomos laikotarpį jomis disponuos išimtinai vežėjas“. Atkreiptinas dėmesys, kad nuomotojas nuomininkui paprastai daiktą perduoda valdyti ir naudotis, bet ne juo disponuoti. Be to, ir 2006 m. sausio 18 d. Europos Parlamento ir Tarybos direktyvos 2006/1/EB dėl transporto priemonių, išnuomotų be vairuotojų, naudojimo kroviniams vežti keliais 2 straipsnio 1 dalies c punkte nustatyta sąlyga, kad valstybės narės leidžia savo teritorijoje naudoti transporto priemones, kurias išsinuomoja kitos valstybės narės teritorijoje įsisteigusios įmonės, jeigu „išnuomota transporto priemone išimtinai disponuoja įmonė, ją naudojanti per nuomos sutarties laikotarpį“. Manytina, kad Direktyvoje 2006/1/EB turimas tikslas nustatyti sąlygą, kad per visą transporto priemonės nuomos laikotarpį tokia transporto priemone naudosis išimtinai tik ją išsinuomojusi įmonė, t. y. transporto priemonę išsinuomojusi įmonė negalės jos perduoti naudotis tretiesiems asmenims. Atsižvelgiant į tai, svarstytina, ar, siekiant projektą suderinti su Direktyvos 2006/1/EB nuostatomis, vertinamojoje projekto nuostatoje žodžio „disponuos“ nereikėtų pakeisti žodžiu „naudosis“.	Pritarti.	Įstatymo projekto 1 straipsnio 2 dalies3 punktą išdėstyti taip: „3) per visą nuomos laikotarpį jomis disponuos naudosis išimtinai vežėjas;“
2	Seimo kanceliarijos Teisės departamentas, 2023-06-19	1	2	2. Pažymėtina, kad projekto 1 straipsnio 2 dalimi keičiamo kodekso 8 straipsnio 7 dalyje nustačius sąlygas, kurioms esant, vežėjas galės naudoti krovinines transporto priemones, išsinuomotas iš kitų Europos Sąjungos valstybių narių teritorijose įsisteigusių įmonių, nėra aišku, kokios teisinės pasekmės kiltų vežėjui, nesilaikančiam vienos ar kelių aptariamoje projekto nuostatoje nurodytų sąlygų. Šiame kontekste atkreiptinas dėmesys į tai, kad, pavyzdžiui, pagal keičiamo kodekso 81 straipsnio 7, 8 ir 9 dalis vežėjas, nebeatitinkantis tam tikrų Reglamente (EB) Nr. 1071/2009 nustatytų reikalavimų ar sąlygų, taip pat keičiamo kodekso 8 straipsnio 6 dalyje nurodytos sąlygos, gali būti įspėjamas apie galimą licencijos galiojimo sustabdymą ir jam suteikiamas atitinkamas terminas trūkumams pašalinti. Nepašalinus trūkumų arba nepranešus apie jų pašalinimą Transporto saugos administracijai, licencijos galiojimas gali būti atitinkamam laikui sustabdytas, o per atitinkamą laiką nuo administracinio sprendimo sustabdyti licencijos galiojimą įsigaliojimo dienos nepašalinus nustatytų trūkumų arba apie jų pašalinimą nepranešus Transporto saugos administracijai, licencija tokiam vežėjui gali būti panaikinta. Atsižvelgiant į tai, manytume, kad projektas turėtų būti papildytas nuostatomis, kuriose būtų nustatytos teisinės pasekmės, kylančios vežėjui, jei jis nesilaiko keičiamo kodekso 8 straipsnio 7 dalyje nustatytų sąlygų,	Pritarti.	Pakeisti projekto pavadinimą ir jį išdėstyti taip: „LIETUVOS RESPUBLIKOS KELIŲ TRANSPORTO KODEKSO 8, 81, 83 STRAIPSNIŲ IR PRIEDO PAKEITIMO ĮSTATYMAS“ Įstatymo projektą papildyti nauju 2 straipsniu ir jį išdėstyti taip: „2 straipsnis. 81 straipsnio pakeitimas Pakeisti 81 straipsnio 7 dalį ir ją išdėstyti taip: „7. Paaiškėjus, kad vežėjas nebeatitinka bent vieno iš Reglamento (EB) Nr. 1071/2009 3 straipsnyje nustatytų reikalavimų (kai vežėjas turi šio kodekso 8 straipsnio 4 dalies 4 ir 5 punktuose nurodytas licencijas, Reglamento (EB) Nr. 1071/2009 3 straipsnio 1 dalies c punkte nustatyto reikalavimo atitikti nereikia) ar netenkina bent vienos iš Reglamento (EB) Nr. 1071/2009 5 straipsnyje, 6 straipsnio 1 dalyje, 7 straipsnio 1 dalyje (kai vežėjas turi šio kodekso 8 straipsnio 4 dalies 4 ir 5 punktuose nurodytas licencijas, Reglamento (EB) Nr. 1071/2009 3 straipsnio 1 dalies c punkte nustatyto reikalavimo atitikti nereikia) ir 8 straipsnio 1 dalyje nurodytų sąlygų ar šio kodekso 8 straipsnio 6 ar 7 dalyse nurodytos sąlygos, vežėjas ne vėliau kaip per 3 darbo dienas įspėjamas apie galimą licencijos galiojimo sustabdymą ir jam suteikiamas Vyriausybės tvirtinamose kelių transporto veiklos licencijavimo taisyklėse nustatytas terminas trūkumams pašalinti. Paaiškėjus, kad vežėjas tik iš dalies netenkina Reglamento (EB) Nr. 1071/2009 7 straipsnio 1 dalyje nurodytų sąlygų (kai vežėjas turi šio kodekso 8 straipsnio 4 dalies 4 ir 5 punktuose nurodytas licencijas, Reglamento (EB) Nr. 1071/2009 3 straipsnio 1 dalies c punkte nustatyto reikalavimo atitikti nereikia), jis ne vėliau kaip per 3 darbo dienas įspėjamas apie galimą dalies licencijos kopijų, kurių skaičius priklauso nuo to, kiek vežėjas neatitinka nurodytos sąlygos, galiojimo sustabdymą ir jam suteikiamas Vyriausybės tvirtinamose kelių transporto veiklos licencijavimo taisyklėse nustatytas terminas trūkumams pašalinti.“ 3. Buvusius įstatymo projekto 2-4 straipsnius laikyti projekto 3-5 straipsniais.
3	Seimo kanceliarijos Teisės departamentas, 2023-06-19	2	3. Pagal projekto 2 straipsniu keičiamo kodekso 83 straipsnio 2 dalį už keitimąsi informacija pagal Direktyvos 2006/1/EB nuostatas būtų atsakinga Transporto saugos administracija. Pažymėtina, kad direktyva nėra tiesioginio taikymo Europos Sąjungos teisės aktas, jos nuostatos turi būti perkeliamos į nacionalinę teisę, todėl aptariama projekto nuostata tikslintina, pateikiant nurodą ne į direktyvos, o į keičiamo kodekso nuostatas.	Pritarti.	Pakeisti įstatymo projekto 2 straipsnį ir jį išdėstyti taip: Išdėstyti taip: „ 2 3 straipsnis. 83 straipsnio pakeitimas Pakeisti 83 straipsnio 2 dalį ir ją išdėstyti taip: „2. Už Lietuvos vežėjų informacinėje sistemoje kaupiamų duomenų tvarkymą, keitimąsi informacija apie teistumus ir sankcijas už visus padarytus sunkius pažeidimus, nurodytus Reglamento (EB) Nr. 1071/2009 6 straipsnio 2 dalyje, taip pat už keitimąsi informacija pagal šio kodekso 8 straipsnio 7 ir 8 dalies nuostatas su kitomis Europos Sąjungos valstybėmis narėmis ir ataskaitų, nurodytų Reglamento (EB) Nr. 1071/2009 26 straipsnyje, Reglamento (EB) Nr. 1072/2009 17 straipsnyje ir Reglamento (EB) Nr. 1073/2009 28 straipsnyje, teikimą Europos Komisijai atsakinga Transporto saugos administracija.“
4	Seimo kanceliarijos Teisės departamentas, 2023-06-19 Seimo kanceliarijos Teisės departamentas, 2023-06-19	1	4. Vadovaujantis teisingumo ministro 2013 m. gruodžio 23 d. įsakymu Nr. 1R-298 (2021 m. lapkričio 18 d. įsakymo Nr. 1R-388 redakcija) patvirtintomis Teisės aktų projektų rengimo rekomendacijomis, projekto 1 straipsnio 2 ir 3 dalyse pakeitimo esmėje brauktini pertekliniai žodžiai „ir ją išdėstyti taip“.	Pritarti.	„2. Papildyti 8 straipsnį 7 dalimi ir ją išdėstyti taip: „7. Šio straipsnio 2 dalies 2 ir 3 punktuose nurodytą galiojančią licenciją turintis vežėjas gali naudoti krovinines transporto priemones, kurias jis išsinuomoja iš kitų Europos Sąjungos valstybių narių teritorijose įsisteigusių įmonių, su sąlyga, kad: 1) jos yra įregistruotos arba pradėtos naudoti pagal bet kurios Europos Sąjungos valstybės narės teisės aktų nuostatas ir turi galiojančią licencijos kopiją; 2) jos nuomojamos be vairuotojo; 3) per visą nuomos laikotarpį jomis disponuos išimtinai vežėjas; 4) jos bus vairuojamos vežėjo darbuotojų; 5) jos sudarys ne daugiau kaip 25 proc. vežėjo naudojamų krovininių transporto priemonių, kurios turi galiojančią licencijos kopiją, parko tą dieną, kai vežėjas išsinuomotą transporto priemonę pradeda naudoti profesinei krovinių vežimo veiklai; tuo atveju, kai visą vežėjo naudojamų krovininių transporto priemonių, kurios turi galiojančią licencijos kopiją, parką sudaro daugiau kaip viena transporto priemonė ir mažiau kaip keturios transporto priemonės, vežėjas gali naudoti bent vieną tokią transporto priemonę.“ 3. Papildyti 8 straipsnį 8 dalimi ir ją išdėstyti taip: „8. Šio straipsnio 2 dalies 2 ir 3 punktuose nurodytą galiojančią licenciją turintis vežėjas gali jo nuosavybės ar kitais teisėtais pagrindais valdomas ar naudojamas krovinines transporto priemones išnuomoti kitose Europos Sąjungos valstybių narių teritorijose įsisteigusioms įmonėms.“

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų komitetų / komisijų pasiūlymai: nepaskirti.

7. Komiteto sprendimas ir pasiūlymai:

7.1. Sprendimas: pritarti komiteto patobulintam įstatymo projektui ir komiteto išvadoms.

7.2. Pasiūlymai:

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę
1	Ekonomikos komitetas, 2023-09-27	5	Argumentai: Atsižvelgiant į įstatymo projekto svarstymo Seime trukmę, siūloma nustatyti realią įstatymo įsigaliojimo datą. Pasiūlymas: Pakeisti įstatymo projekto 5 straipsnį ir jį išdėstyti taip: „5 straipsnis. Įstatymo įsigaliojimas ir įgyvendinimas 1. Šis įstatymas, išskyrus šio straipsnio 2 dalį, įsigalioja 2023 m. rugpjūčio 6 lapkričio 1 d. 2. Lietuvos Respublikos Vyriausybė iki 2023 m. rugpjūčio 5 spalio 31 d. priima šio įstatymo įgyvendinamąjį teisės aktą.“	Pritarti.

8. Balsavimo rezultatai: bendru sutarimu.

9. Komiteto paskirti pranešėjai: Ieva Pakarklytė, Jonas Pinskus.

10. Komiteto narių atskiroji nuomonė: nėra.

PRIDEDAMA. Komiteto patobulintas įstatymo projektas ir jo lyginamasis variantas.

Komiteto pirmininkas	Kazys Starkevičius

Komiteto biuro patarėjas Darius Šaltmeris